[pic] | EIROPAS KOPIENU KOMISIJA | Briselē, 31.08.2005 COM(2005) 403 galīgā redakcija 2001/0004 COD KOMISIJAS PAZIŅOJUMS EIROPAS PARLAMENTAM atbilstīgi EK dibināšanas līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas par mehānismiem pieņemšanu un Direktīvas 95/16/EK grozīšanu KOMISIJAS PAZIŅOJUMS EIROPAS PARLAMENTAM atbilstīgi EK dibināšanas līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes direktīvas par mehānismiem pieņemšanu un Direktīvas 95/16/EK grozīšanu 1. INFORMĀCIJA Priekšlikuma iesniegšanas diena Padomē un Eiropas Parlamentā [KOM(2000) 899 – 2001/0004 (COD)] saskaņā ar Līguma 95. pantu | 2001. gada 26. janvāris | Ekonomikas un sociālo lietu komitejas atzinuma sniegšanas datums | 2001. gada 12. septembris | Eiropas Parlamenta atzinuma sniegšanas datums, pirmais lasījums | 2002. gada 4. jūlijs | Grozītā priekšlikuma nosūtīšanas datums [KOM(2003) 48 – 2001/0004 (COD)] | 2003. gada 11. februāris | Kopējās nostājas pieņemšanas datums | 2005. gada 18. jūlijs | 2. KOMISIJAS PRIEKŠLIKUMA MĒRĶIS Sākotnējā priekšlikuma mērķis bija attiecīgās nozares izstrādājumu brīvas kustības nodrošināšana, garantējot augstu līmeni veselības aizsardzības, drošības un patērētāju aizsardzības jomās. Attiecīgās nozares izstrādājumi pēc būtības ir mehānismi un izstrādājumi, ko lieto saistībā ar mehānismiem. Atbilstoši 1994. gada Molitor ziņojuma secinājumiem sākotnējā priekšlikuma mērķis bija sniegt dažādu koncepciju labāku izklāstu, precizēt atsevišķus viedokļus un sekmīgāk nodrošināt noteikumu viendabīgu piemērošanu. Šim nolūkam tika uzlaboti atbilstības novērtējuma un tirgus uzraudzības procedūru skaidrojumi, izvairoties no šo procedūru atšķirīgas interpretācijas. Sākotnējo priekšlikumu par Mehānismu direktīvas pārskatīšanu sagatavoja, pamatojoties uz ierosinājumiem, ko izstrādāja dažādu jomu neatkarīgu ekspertu augsta līmeņa grupa. Tajā ņēma vērā arī pieredzi, ko guva, īstenojot praksē grozīto Direktīvu 89/392/EEK[1]. Sākotnējā priekšlikuma galvenie elementi bija šādi: - precīzāka direktīvas darbības lauka definīcija, robežu noteikšana ar citām direktīvām, jo īpaši ar Zemsprieguma[2] un Pacēlāju direktīvām[3], kā arī skaidrāks „daļēji nokomplektētu mehānismu” jēdziena apraksts; - stingrāku prasību noteikšana attiecībā uz tirgus uzraudzību un paziņojumiem atbilstības novērtēšanas iestādēm; - pilnīgas kvalitātes nodrošināšanas procedūras ieviešana zināmām mehānismu kategorijām. Lai vēl vairāk uzlabotu direktīvu, grozītajā priekšlikumā Komisija ir iekļāvusi daudzus Eiropas Parlamenta ierosinājumus. 3. KOMENTĀRI PAR KOPĒJO NOSTĀJU 3.1. Vispārējas piezīmes par kopējo nostāju Padome kopējo nostāju ir pieņēmusi vienprātīgi. Tā Komisijas grozītajā priekšlikumā rada daudzas pārmaiņas, kas ievērojami uzlabo priekšlikuma tekstu, tajā pašā laikā saglabājot tā sākotnējos mērķus – piemērošanas vienkāršošanu un skaidrību. Galvenie grozījumi, ko pirmajā lasījumā ierosinājis Eiropas Parlaments, ir, piemēram, kopējā nostājā ieviestā ražotāja atbilstības deklarācija trešās personas sertifikācijas vietā mehānismiem, kas rada lielāku apdraudējumu vienveidotu standartu pilnīgas piemērošanas gadījumā, un prasību pastiprināšana pilnvarotajām iestādēm. Daudzi no kopīgajā nostājā ieviestajiem pārveidojumiem ir saistīti ar uzlabojumiem teksta izklāstā vai satur redakcijas labojumus, kas nemaina direktīvas būtisko nozīmi vai praktisko piemērošanu. Jo īpaši I pielikuma par būtiskām veselības un drošības prasībām izkārtojums ir pielāgots, lai pēc iespējas vairāk saskaņotu to ar pašreizējās direktīvas izkārtojumu. Turklāt grozītā priekšlikuma I pielikuma 7. un 8. nodaļā ietvertās būtiskās veselības aizsardzības un drošības prasības ir iekļautas 4. un 6. nodaļā, kas attiecas uz pacēlājiem un cilvēku pārvietošanu pacēlājos. 3.2. Eiropas Parlamenta grozījumi, kas pilnībā, daļēji vai principā ietverti grozītajā priekšlikumā un pilnībā, daļēji vai principā iekļauti kopējā nostājā Kopējā nostājā ir iekļauti šādi grozījumi, kas reizumis ir pārveidoti: 14. – par darbības jomu un izņēmumiem (daļēji), 15. – par definīcijām (daļēji), 16. – par atsaucēm uz Direktīvu 92/59/EEK (pilnībā), 17. un 82. – par pienākumiem, laižot tirgū un nododot ekspluatācijā (daļēji), 18. – par kustības brīvību (pilnībā), 22. – par atbilstības novērtējumu (principā, taču tas ir iekļauts I pielikumā – Vispārējie principi), 23. – par atbilstības novērtējumu (pilnībā), 27. – par CE marķējumu (daļēji), 30. – par pilnvarotajām iestādēm (principā), 36. un 45. – par vadības sistēmu drošību un uzticamību (daļēji), 41. – par definīcijām I pielikumā (daļēji), 42. – par drošības integrācijas principiem (pilnībā), 49. – par stacionāriem aizsargiem (daļēji), 51. – par elektrības padevi (principā), 56. – par mehānismu marķējumu (daļēji), 74. – par atbilstības deklarāciju (principā), 75. – par atbilstības deklarāciju (daļēji), 80. – par obligātiem kritērijiem paziņojumiem iestādēm (daļēji). 3.3. Eiropas Parlamenta grozījumi, kas grozītajā priekšlikumā ir iekļauti pilnībā, daļēji vai principā, bet nav iekļauti kopējā nostājā Šādi grozījumi ir iekļauti grozītajā priekšlikumā, taču kā tādi nav iekļauti kopējā nostājā: 2. – par apsvērumu, ar ko izskaidro ražošanas vietu izslēgšanu, 3. – par apsvērumu, ar ko izskaidro medicīnas ierīču izslēgšanu, 47. – par stabilitāti, 59. – par instrukcijām pārnēsājamiem rokas un/vai ar roku vadāmiem mehānismiem, 62. – par pacēlājmehānismu pārbaudi, 63. – par pacēlājmehānismu kustības vadību, 64. – par pacēlājmehānismu kraušanas vadību, 66. – par ķēžu un trošu marķējumu, 69. – par cilvēku pacēlājmehānismu marķēšanu, 72. – par celtniecības pacēlāju aizsargierīcēm un 76. – par CE marķējumu. 3.4. Grozītajā priekšlikumā un kopējā nostājā neiekļautie Eiropas Parlamenta grozījumi Šādi grozījumi netika iekļauti ne grozītajā priekšlikumā, ne arī kopējā nostājā: 1. – par apsvērumu attiecībā uz ekoloģiskajiem raksturlielumiem, 4. – par apsvērumu attiecībā uz apdraudējumu izslēdzošiem mehānismiem/mehānismiem bez riska izraisīt nelaimes gadījumus, 5. – par apsvērumu attiecībā uz gadatirgu un izklaides parku iekārtām, 6., 7., 8. un 11. – par apsvērumu attiecībā uz CE marķējumu un brīvprātīgu sertifikāciju un marķējumu, 9., 20. un 32. – par apsvērumiem attiecībā uz komitoloģiju, 10. – par apsvērumu attiecībā uz augstsprieguma iekārtām, 12. – par apsvērumu novecojušu mehānismu sakarā, 13. – par apsvērumu attiecībā uz tiesību aktu kodifikāciju, 19. – par saskaņotiem standartiem, 24. – par atbilstības novērtējumu, 25. – par daļēji nokomplektētiem mehānismiem, 26. – par pilnvarotām iestādēm, 28. un 29. – par tirgus uzraudzību, 31. – par konfidencialitāti, 33. un 37. – par Pacēlāju direktīvu, 34. – par Jaunās pieejas koncepcijas vērtēšanu, 35. – par direktīvas stāšanos spēkā, 40. – par sākotnējiem apsvērumiem I pielikumā, 44. – par mehānismu pārvietošanu un transportēšanu, 50. – par sēdekļiem mehānismos, 55. – par apdraudētu personu netraucētu pārvietošanos, 58. – par instrukcijām, 60. – prasības attiecībā uz vibrācijām, 65. – par pacelšanas procesu, 67. – par cilvēku pacelšanas vai pārvietošanas vadību, 70. – par cilvēkiem paredzētiem pacēlājiem ar ierobežotām kustības spējām, 71. un 73. – par celtniecības pacēlājiem, 77. – par tehnisko dokumentāciju, 78. – par IX pielikumu, 79. – par X pielikumu, 83. – par apsvērumu attiecībā uz datu bāzes izveidošanu. 3.5. Eiropas Parlamenta grozījumi, kas nav iekļauti grozītajā priekšlikumā, bet ir ietverti kopējā nostājā Šādi grozījumi netika iekļauti grozītajā priekšlikumā, bet ir iekļauti kopējā nostājā: 48. – par aizsargu un aizsardzības ierīču vajadzīgajiem raksturlielumiem, un daļa no 57. grozījuma par instrukcijām, kas atceļ prasību, ka „instrukcijām jāattiecas vienīgi uz attiecīgo mehānismu”. 3.6. Citi pārveidojumi, kas iekļauti Padomes kopējā nostājā, salīdzinājumā ar grozīto priekšlikumu Pārveidojumi apsvērumos Grozītā priekšlikuma 1. apsvērums ir nedaudz pārveidots, lai tas kļūtu saprotamāks. Grozītā priekšlikuma 4. apsvērums ir svītrots, jo tas bija zaudējis spēku sakarā ar pārveidojumiem kopējās nostājas tekstā. Grozītā priekšlikuma 6. un 7. apsvērums nav iekļauti kopējā nostājā. Grozītā priekšlikuma 8. apsvērums ir sadalīts jaunā kopīgās nostājas 5. un 6. apsvērumā. Kopīgās nostājas jaunais 6. apsvērums ir pārveidots skaidrības labad. Grozītā priekšlikuma 9. apsvērums tiek uzskatīts par lieku un svītrots. Kopējā nostājā iekļauj jaunu 7. apsvērumu, kas skaidro attiecības ar Padomes Direktīvu 89/665/EEK. Kopējā nostājā iekļauj jaunu 11. apsvērumu, kas ir saistīts ar 9. pantu. Grozītā priekšlikuma 13. apsvērums kopējā nostājā ir nedaudz pārveidots. Grozītā priekšlikuma 14. apsvērums kopējā nostājā ir nedaudz pārveidots. Lai parādītu pārmaiņas kopējās nostājas 16. pantā, 19. apsvērums ir nedaudz pārveidots. Grozītā priekšlikuma 24. apsvērums kopējā nostājā ir pārveidots, iekļaujot to kopējā nostājā ar 28. kārtas numuru. Grozītā priekšlikuma 27. apsvērums ir pārveidots saskaņā ar saskaņoto starpiestāžu standarta tekstu, iekļaujot to kopējā nostājā ar 26. kārtas numuru. Kopējā nostājā ir iekļauts jauns 27. apsvērums, kurā dalībvalstis mudina izstrādāt un publiskot tabulas, kas rāda korelāciju starp direktīvu un tās transponēšanas pasākumiem. Pārveidojumi pantos Grozītā priekšlikuma 1. panta 1. punkts kopējā nostājā ir pārveidots, lai viennozīmīgi uzskaitītu visas produkcijas kategorijas, kas iekļautas direktīvā. Grozītā priekšlikuma 1. panta 2. punkts kopējā nostājā ir pārveidots, lai precizētu direktīvas darbības jomu, - svītrojot liekus produkcijas kategoriju izņēmumus, piemēram, parastus „komponentus” a) apakšpunktā, „ražošanas vietas kopumā” m) apakšpunktā un „medicīnas ierīces” n) apakšpunktā, jo neviens no tiem neatbilst 1. panta 1. punktā minētajām kategorijām; - izslēdzot visus ieročus d) apakšpunktā, jo direktīvas drošības kritēriji nav atbilstoši šā veida produkcijai; - apstiprinot, ka e) apakšpunktā minētie lauksaimniecības un mežsaimniecības traktori nav iekļauti Direktīvā 2003/37/EK[4] ietvertajos apdraudējumos, lai uzlabotu šādu mehānismu drošību un novērtētu jaunos tiesību aktus; - iekļaujot h) apakšpunktā izņēmumu – „ pētījumu nolūkiem īpaši projektēti un izstrādāti mehānismi pagaidu lietošanai laboratorijās ”, kuriem nebūtu saprātīgi piemērot šo direktīvu; - svītrojot frāzi „ visu veidu motori ” grozītā priekšlikuma l) apakšpunktā, jo tie ir iekļauti kategorijā „ daļēji nokomplektēti mehānismi ”. Grozītā priekšlikuma 2. pants kopējā nostājā ir pārveidots, lai uzlabotu tā juridisko precizitāti, domas skaidrību un panāktu ciešāku atbilstību Jaunās pieejas principiem: - ievadteikuma nozīme ir precizēta ar nolūku, lai šajā direktīvā termins „mehānismi” apzīmētu produkciju, kas minēta 1. panta 1. punkta a) līdz f) apakšpunktā; - grozītā priekšlikuma a) un b) definīcijas terminam „mehānismi” rediģējot ir uzlabotas un kopējā nostājā apvienotas vienā a) definīcijā; - grozītā priekšlikuma d) apakšpunktā minētā definīcija „drošības komponents” ir uzlabotā redakcijā un kopējā nostājā iekļauta kā c) apakšpunkts. Turklāt drošības komponentu saraksts tika pārvietots uz jaunu V pielikumu, iekļaujot to kopējā nostājā; - kopējās nostājas e) apakšpunktā iekļauta jauna definīcija par „ķēdēm, trosēm un siksnām”; - grozītā priekšlikuma f) apakšpunktā sniegtā definīcija par „maināmu mehānisku pārvades ierīci” ir uzlabotā redakcijā; - grozītā priekšlikuma g) apakšpunktā sniegtā definīcija par „aizsargiem maināmai mehāniskai pārvades ierīcei” uzskatāma par lieku un kopējā nostājā svītrota, jo tā ir tikai viena no daudzām drošības komponentu kategorijām; - grozītā priekšlikuma h) apakšpunktā sniegtā definīcija par „pārnēsājamu nostiprināšanas ierīci” uzskatāma par lieku un kopējā nostājā svītrota, jo tā ir tikai viena no daudzām mehānismu kategorijām; - grozītā priekšlikuma i) apakšpunktā sniegtā definīcija par „daļēji nokomplektētu mehānismu” ir uzlabotā redakcijā, lai labāk saskaņotos ar jēdzienu „mehānismi”, un kopējā nostājā tā ir iekļauta kā g) apakšpunkts; - grozītā priekšlikuma j) apakšpunktā sniegtā definīcija par „laišanu tirgū” ir pārveidota, lai labāk atspoguļotu tās produkcijas reālo situāciju tirgū, ko aptver Mehānismu direktīva, un kopējā nostājā tā ir iekļauta kā h) apakšpunkts; - grozītā priekšlikuma k) apakšpunktā minētā definīcija „ražotājs” ir uzlabotā redakcijā un kopējā nostājā iekļauta kā i) apakšpunkts; - grozītā priekšlikuma m) apakšpunktā minētā definīcija „nodošana ekspluatācijā” ir pārveidota, tās nobeiguma daļu uzskatot par lieku, un tā ir iekļauta kopējā nostājā kā k) apakšpunkts; - grozītā priekšlikuma n) apakšpunktā minētā definīcija „saskaņots standarts” ir uzlabotā redakcijā un kopējā nostājā iekļauta kā l) apakšpunkts. Grozītā priekšlikuma 3. pants ir uzlabotā redakcijā. Grozītā priekšlikuma 4. pants ir uzlabotā redakcijā. Grozītā priekšlikuma 5. pants ir uzlabotā redakcijā. Grozītā priekšlikuma 6. pants ir uzlabotā redakcijā. Grozītā priekšlikuma 8. pants ir pārveidots, ņemot vērā pārmaiņas 8. panta 1. punkta a) apakšpunktā minētajā drošības komponentu sarakstā, pārceļot 8. panta 1. punkta b) apakšpunktā minētos pasākumus no regulatīvās procedūras uz 8. panta 2. punktā ietverto konsultāciju procedūru, un svītrojot 8 panta 1. punkta c) apakšpunktā un 8. panta 1. punkta d) apakšpunktā minētos pasākumus, kas kļuvuši lieki sakarā ar pārmaiņām I pielikumā. Augstāk minēto pārmaiņu rezultātā grozītā priekšlikuma 8. panta 1. punkta e) apakšpunkts ir pārveidots par atbilstošā panta 1. punkta b) apakšpunktu. Grozītā priekšlikuma 9. pants ir pārveidots, lai procedūru padarītu skaidrāku. Kopējā nostājā kā nosacījums konkrētu pasākumu pieņemšanai ir paredzēts, ka saskaņā ar 10. pantā minēto procedūru saskaņota standarta apstrīdēšanai Komisija uzskata, ka saskaņotais standarts pilnībā neatbilst būtiskajām veselības aizsardzības un drošības prasībām tā darbības jomā, vai arī saskaņā ar 11. pantā minēto procedūru Komisija uzskata, ka drošības klauzula attiecībā pret kādu izstrādājumu ir pamatota. Grozītā priekšlikuma 11. pants ir pārveidots, lai ieinteresētās puses būtu labāk informētas par Komisijas lēmumu jautājumā par dalībvalstu veikto pasākumu pamatotību. Grozītā priekšlikuma 12. pants ir pārveidots, lai uzlabotu direktīvas saprotamību un praktisko piemērošanu: - grozītā priekšlikuma 1. punkts ir pārveidotā redakcijā, ņemot vērā pārmaiņas procedūrās; - grozītā priekšlikuma 2. punktā minētā procedūra ir svītrota, uzskatot to par pārāk birokrātisku; - grozītā priekšlikuma 3. punkta redakcija ir uzlabota, un tas kopējā nostājā ir iekļauts kā 2. punkts; - grozītā priekšlikuma 4. punkta redakcija ir uzlabota un b) apakšpunktā minētā alternatīvā „IX pielikumā noteiktā procedūra saskaņoto standartu pielāgošanai” ir svītrota pievienotās vērtības trūkuma dēļ, un viss punkts kopējā nostājā ir iekļauts kā 3. punkts; - grozītā priekšlikuma 5. punkta redakcija ir uzlabota, un tas kopējā nostājā ir iekļauts kā 4. punkts. Grozītā priekšlikuma 13. panta redakcija ir uzlabota, un kopējā nostājā ir iekļautas papildu prasības, kas nodrošina labāku izsekojamību un lielāku juridisku noteiktību. Grozītā priekšlikuma 14. panta redakcija ir uzlabota. Grozītā priekšlikuma 15. pants ir pārveidots, svītrojot otro punktu. Grozītā priekšlikuma 16. panta redakcija ir uzlabota, lai veicinātu tā praktisku piemērošanu. Grozītā priekšlikuma 17. panta redakcija ir uzlabota. Grozītā priekšlikuma18. panta redakcija ir uzlabota. Kopējā nostājā 19. pantam ir pievienots otrs punkts, lai uzsvērtu koordinācijas nozīmi tirgus uzraudzībā. Grozītā priekšlikuma 22. pants ir pārveidots saskaņā ar standarta noteikumiem, par kuriem panākta vienošanās starp iestādēm. Grozītā priekšlikuma 24. panta redakcija ir uzlabota un pārveidota, lai noteiktu nepārprotamas robežas ar citām direktīvām un saskaņotu Mehānismu direktīvā un Pacēlāju direktīvā izmantotos terminus. Grozītā priekšlikuma 25. panta redakcija ir uzlabota. Grozītā priekšlikuma 26. pants ir pārveidots saskaņā ar standarta formulējumiem, par kuriem panākta vienošanās starp iestādēm. Kopējā nostājā ir iekļauts jauns 27. pants, lai veicinātu pakāpenisku valstu noteikumu nomaiņu attiecībā uz pārnēsājamām nostiprināšanas ierīcēm un cita veida triecienmehānismiem. Pārveidojumi pielikumos Grozītā priekšlikuma I pielikumā nodaļas virsraksts „Sākotnējie apsvērumi” kopējā nostājā ir pārveidots uz „Vispārējie principi” un visas nodaļas redakcija ir uzlabota. Turklāt kopējās nostājas 1. punktā ir izklāstīts pastāvīgi atkārtotais apdraudējuma novērtēšanas un apdraudējuma samazināšanas process. Grozītā priekšlikuma I pielikuma 1.1.1. punktā minētās definīcijas ir pārveidotas, lai tās saskaņotu ar standartizācijā pieņemtajiem terminiem, un kopējā nostājā skaidrības labad ir iekļautas definīcijas „paredzētais izmantojums” un „pamatoti paredzams nepareizs izmantojums”. Grozītā priekšlikuma I pielikuma 1.1.2. punkts „Drošības integrācijas principi” kopējā nostājā ir uzlabotā redakcijā. Grozītā priekšlikuma I pielikuma 1.1.3. punkts „Ergonomika” kopējā nostājā ir pārveidots un iekļauts kā 1.1.6. punkts. Grozītā priekšlikuma I pielikuma 1.1.5. punkts „Apgaismojums” kopējā nostājā ir nedaudz pārveidots un iekļauts kā 1.1.4. punkts. Grozītā priekšlikuma I pielikuma 1.1.6. punkts „Mehānisma konstrukcija tā pārvietošanas atvieglošanai” ir pārveidotā redakcijā un kopējā nostājā iekļauts kā 1.1.5. punkts. Grozītā priekšlikuma I pielikuma 1.2.1. punkta „Vadības sistēmu drošība un uzticamība” jēga kopējā nostājā ir izklāstīta labāk, ņemot vērā direktīvas piemērošanas pieredzi. Grozītā priekšlikuma I pielikuma 1.2.2. punktam „Manuālā vadība” kopējā nostājā ir dots oriģinālais virsraksts „Vadības ierīces” un tas ir pārveidots, ņemot vērā direktīvas piemērošanas praktisko pieredzi. Grozītā priekšlikuma I pielikuma 1.2.3. punkts „Iedarbināšana” kopējā nostājā ir pārveidots, ņemot vērā rūpniecības praksi. Grozītā priekšlikuma I pielikuma 1.2.4. punkts „Apstādināšana” kopējā nostājā ir pārveidots un drošu ražošanas paņēmienu veicināšanai tam ir pievienots 1.2.4.2. punkts „Darbības apturēšana”. Grozītā priekšlikuma I pielikuma 1.2.5. punkts „Vadības vai darbības režīma selektors” kopējā nostājā ir nedaudz pārveidots un tam ir dots jauns virsraksts „Vadības vai darbības režīmu izvēle”. Grozītā priekšlikuma I pielikuma 1.2.6. punkts „Kļūmes energopadevē” kopējā nostājā ir izvērsts plašāk. Grozītā priekšlikuma I pielikuma 1.2.7. punkts „Kļūmes vadības ierīču slēgumā” ir svītrots, uzskatot, ka apdraudējums ir pietiekami iekļauts kopējās nostājas jaunajā 1.2.1. punktā „Vadības sistēmu drošība un uzticamība”. Grozītā priekšlikuma I pielikuma 1.2.8. punkts „Programmatūra” ir svītrots, uzskatot, ka šis apdraudējums ir pietiekami iekļauts kopējās nostājas jaunajā 1.7.1.1. punktā „Informācija un informācijas ierīces”. Grozītā priekšlikuma I pielikuma 1.3. punkts „Aizsardzība pret mehāniskām kļūmēm” kopējās nostājas redakcijā precizēšanas labad ir pārveidots. Grozītā priekšlikuma I pielikuma 1.4. punkts „Aizsargiem un aizsardzības ierīcēm vajadzīgie raksturlielumi” kopējās nostājas redakcijā lielākas skaidrības labad ir pārveidots. Grozītā priekšlikuma I pielikuma 1.5. punkts „Darbības un/vai pārvietošanās vadības pozīcijām vajadzīgie raksturlielumi” ir pārveidots un precizēts, uzskatot, ka atsevišķas tā daļas ir iekļautas kopējās nostājas jaunajā 1.2. punktā „Vadības sistēmas”. Šādi iegūtais teksts ir pārcelts uz kopējās nostājas 1.1.7. punktu „Darbības vadības pozīcijas” un 1.1.8. punktu „Sēdekļi”. Grozītā priekšlikuma I pielikuma 1.6. punkts „Citu faktoru radītais apdraudējums” kopējās nostājas redakcijā ir uzlabots un iekļauts kā 1.5. punkts. Bez tam, šā pielikuma 1.6.9. punkts „Troksnis”, 1.6.10. punkts „Vibrācijas”, 1.6.11. punkts „Radiācija”, 1.6.14. punkts „Bīstamu vielu izplūde” un 1.6.16. punkts ”Paslīdēšanas, aizķeršanās vai krišanas radītais apdraudējums” kopējā nostājā ir nedaudz pārveidots vienkāršošanas un efektīvākas piemērošanas labad. Grozītā priekšlikuma I pielikuma 1.7. punkts „Apkope” kopējās nostājas redakcijā ir pārveidots un iekļauts kā 1.6. punkts. Grozītā priekšlikuma I pielikuma 1.8. punkts „Informācija, brīdinājumi un brīdināšanas sistēmas” un 1.9. punkts „Mehānismu marķēšana” vienkāršošanas un skaidrības labad ir pārveidoti un kopējā nostājā iekļauti kā jauns 1.7. punkts „Informācija”. Grozītā priekšlikuma I pielikuma 1.10. punkts „Instrukcijas” ir būtiski uzlabots un precizēts, ņemot vērā direktīvas praktiskās piemērošanas pieredzi, un kopējā nostājā iekļauts 1.7. punktā kā 1.7.4. apakšpunkts „Instrukcijas”. Grozītā priekšlikuma I pielikuma 2.1. punkts „Lauksaimniecības produktu pārstrādes mašīnas un mehānismi kosmētiskajai un farmācijas rūpniecībai” kopējā nostājā ir nedaudz pārveidots sakarā ar direktīvas piemērošanas praktisko pieredzi. Grozītā priekšlikuma I pielikuma 2.2. punkts „Pārnēsājamie rokas un/vai ar roku vadāmie mehānismi” kopējā nostājā ir pārveidots. Grozītā priekšlikuma I pielikuma 2.3. punkts „Pārnēsājamās nostiprināšanas ierīces” ir pārveidots un kopējā nostājā iekļauts kā 2.2.2. punkts „Pārnēsājamie nostiprināšanas un citi triecienmehānismi”. Grozītā priekšlikuma I pielikuma 2.4. punkts „Koka un līdzīgu materiālu apstrādes mehānismi” kopējās nostājas redakcijā ir pārveidots un iekļauts kā 2.3. punkts „Koka un pēc fiziskām īpašībām kokam līdzīgu materiālu apstrādes mehānismi”. Grozītā priekšlikuma I pielikuma 3.1. punkts „Vispārējas prasības” kopējās nostājas redakcijā ir pārveidots. Grozītā priekšlikuma I pielikuma 3.1.2. punkts „Apgaismojums” ir svītrots, uzskatot, ka apdraudējums pietiekami iekļaujas kopējās nostājas vispārējā prasībā 1.1.4. punktā „Apgaismojums”. Grozītā priekšlikuma I pielikuma 3.2. punkts „Darba vietas” kopējā nostājā ir nedaudz pārveidots. Grozītā priekšlikuma I pielikuma 3.3. punkts „Vadība” kopējās nostājas redakcijā ir pārveidots. Grozītā priekšlikuma I pielikuma 3.4. punkts „Aizsardzība pret mehāniskām kļūmēm” kopējā nostājā ir pārveidots, ņemot vērā direktīvas piemērošanas pieredzi, kā arī tā vienkāršošanas un jauninājumu veicināšanas labad. Grozītā priekšlikuma I pielikuma 3.5. punkts „Aizsardzība pret citām kļūmēm” kopējās nostājas redakcijā ir pārveidots. Grozītā priekšlikuma I pielikuma 3.6. punkts „Norādes” kopējā nostājā ir pārveidots. Grozītā priekšlikuma I pielikuma 4.1. punktā „Vispārējas prasības” kopējās nostājas redakcijā ir ieviestas vairākas izmaiņas. Turklāt grozītā priekšlikuma I pielikuma 4.1.1. punkts kopējā nostājā ir pārveidots, lai labāk saskaņotu to ar standartizācijā lietotajiem terminiem. Grozītā priekšlikuma definīcijas „Cilpa”, „Atsevišķs celšanas piederums” un „Nominālā slodze” tiek uzskatītas par liekām un svītrotas, tajā pašā laikā definīcija „Pacēlājs” no grozītā priekšlikuma 6.1.1. punkta „Definīcija” ir pārvietota uz kopējās nostājas 4.1.1. punktu „Definīcijas”. Kopējai nostājai ir pievienots I pielikuma 4.1.2.1. punkts „Nestabilitātes izraisītie apdraudējumi”, jo Direktīvā 98/37/EK to uzskatīja par lietderīgu. Kopējai nostājai ir pievienots 4.1.2.8. punkts „Nostiprinātas platformas mehānismu apkalpošanai”, kas papildina noderīgas vispārējās prasības šādiem pacēlājmehānismiem. Kopējai nostājai ir pievienots I pielikuma 4.1.3. punkts „Piemērotība noteiktam mērķim”, jo Direktīvā 98/37/EK to uzskatīja par lietderīgu. Grozītā priekšlikuma I pielikuma 4.2.4. punkts „Apdraudēto personu riski” ir svītrots, uzskatot, ka kopējā nostājā tas iekļaujas jaunajā 4.1.2.8. punktā „Nostiprinātas platformas mehānismu apkalpošanai”. Grozītā priekšlikuma I pielikuma 4.3. punkts kopējās nostājas redakcijā ir pārveidots, lai terminus saskaņotu ar pašreiz lietotajiem standartiem. Grozītā priekšlikuma I pielikuma 4.4. punkts „Instrukcijas” kopējās nostājas redakcijā ir pārveidots, lai terminus saskaņotu ar pašreiz lietotajiem standartiem. Grozītā priekšlikuma I pielikuma 5. punkts „Būtiskas veselības aizsardzības un drošības papildu prasības mehānismiem, kas paredzēti apakšzemes darbiem” kopējās nostājas redakcijā ir pārveidots un grozītā priekšlikuma 5.3. punkts „Apgaismojums” ir svītrots, uzskatot, ka apdraudējums pietiekami iekļaujas kopējās nostājas vispārējā prasībā 1.1.4. punktā "Apgaismojums”. Grozītā priekšlikuma I pielikuma 6.1. punkts „Vispārējas prasības” kopējā nostājā ir pārveidots, iekļaujot vispārējās prasības no grozītā priekšlikuma 8. nodaļas, un grozītā priekšlikuma 6.1.1. punkts „Definīcija” ir pārvietots uz kopējās nostājas 4.1.1. punktu „Definīcijas”. Grozītā priekšlikuma I pielikuma 6.2. punkts „Manuālā vadība” kopējā nostājā ir nedaudz pārveidots. Grozītā priekšlikuma I pielikuma 6.3. punkts „Apdraudējumi pacēlājā esošiem cilvēkiem” kopējā nostājā ir pārveidots un 6.3.3. punkts „Apdraudējums, priekšmetiem krītot uz pacēlāju” kopējā nostājā ir pārvietots no grozītā priekšlikuma 8.1. punkta „Kabīne”. Grozītā priekšlikuma I pielikuma 6.4. punkts „Nostiprinātas platformas mehānismu apkalpošanai” ir pievienots kopējai nostājai, vispārīgākā veidā iekļaujot prasības no grozītā priekšlikuma 7. un 8. nodaļas. Grozītā priekšlikuma I pielikuma 6.5. punkts „Norādes” kopējā nostājā ir nedaudz pārveidots nolūkā izdalīt galveno informāciju. Grozītā priekšlikuma 7. un 8. nodaļas būtiskās veselības aizsardzības un drošības prasības ir pārveidotas un iekļautas kā vispārīgākas prasības kopējās nostājas 4. un 5. nodaļā. Grozītā priekšlikuma II pielikums „Deklarāciju saturs” ir nedaudz pārveidots un 2. punkta „Uzraudzība” prasības kopējā nostājā ir pārvietotas no grozītā priekšlikuma VII, X un XI pielikuma. Grozītā priekšlikuma III pielikums „CE marķējums” kopējā nostājā ir nedaudz pārveidots un tā pēdējās daļas prasība par pilnvarotas iestādes identifikācijas numuru ir pārvietota no grozītā priekšlikuma XI pielikuma. Grozītā priekšlikuma IV pielikums „Mehānismu veidi, kuriem jāpiemēro kāda no 12. panta 4. un 5. punktā minētajām procedūrām” kopējās nostājas redakcijā ir pārveidots un par lietderīgām uzskatītās trīs kategorijas, kas jau minētas Direktīvā 98/37/EK, – „21. Drošības funkciju nodrošināšanas loģiskās vienības”, „22. Pretapgāšanās konstrukcijas ( ROPS )” un „23. Aizsargkonstrukcijas pret krītošiem priekšmetiem ( FOPS )” – ir pievienotas sarakstam. V pielikums „2. panta c) punktā minēto drošības komponentu indikatīvs saraksts” ir pārvietots no grozītā priekšlikuma 2. panta un kopējās nostājas redakcijā pārveidots. Turklāt kategorijas „2. Aizsardzības ierīces cilvēku klātbūtnes konstatēšanai”, „8. Pacēlājmehānismu iekraušanas un kustības vadības uzraudzības ierīces”, „11. Izlādētājsistēmas iespējami bīstamu elektrostatisko lādiņu veidošanās novēršanai”, „12. Energoierobežotāji un atbrīvotājierīces, kas minētas I pielikuma 1.5.7., 3.4.7. un 4.1.2.6. punktā”, „13. Sistēmas un ierīces trokšņa un vibrāciju mazināšanai”, „14. Pretapgāšanās konstrukcijas ( ROPS )” un „15. Aizsargkonstrukcijas pret krītošiem objektiem ( FOPS )”, „16. Bimanuālās vadības ierīces” un „17. Komponenti mehānismiem, kas paredzēti cilvēku pacelšanai un/vai nolaišanai starp dažādām platformām un ir iekļauti šajā sarakstā…” ir iekļautas kopējās nostājas indikatīvajā sarakstā. Grozītā priekšlikuma VI pielikums „Mehānismu tehniskā dokumentācija” ir pārveidots, ņemot vērā direktīvas piemērošanas praktisko pieredzi, un kopējā nostājā iekļauts kā VII pielikums. Kopējai nostājai ir pievienota B daļa, kurā izklāstīti noteikumi, kas attiecas uz „Atbilstošu tehnisko dokumentāciju daļēji nokomplektētiem mehānismiem”. Grozītā priekšlikuma VII pielikums „Atbilstības novērtējums ar iekšējām pārbaudēm par mehānismu ražošanu” kopējās nostājas redakcijā ir pārveidots un iekļauts tajā kā VIII pielikums. Turklāt atsevišķas saistības attiecībā uz ES atbilstības deklarāciju, CE marķējumu un tehnisko dokumentāciju ir svītrotas, jo kopējā nostājā tās jau ir iekļautas 5. pantā un jaunajā VII pielikumā. Grozītā priekšlikuma VIII pielikums „Atbilstības novērtējums mehānismiem, kas nerada nekādu raksturīgu apdraudējumu” ir svītrots, jo uz šo pielikumu attiecināmā atbilstības novērtējuma procedūra 12. pantā ir svītrota. Grozītā priekšlikuma IX pielikums „IV pielikumā minēto mehānismu atbilstība saskaņotajiem standartiem” ir svītrots, jo uz šo pielikumu attiecināmā atbilstības novērtējuma procedūra 12. pantā ir svītrota. Grozītā priekšlikuma X pielikums „ES parauga pārbaude mehānismiem, kas minēti IV pielikumā” kopējā nostājā ir pārveidots un iekļauts kā IX pielikums „ES parauga pārbaude”. Atsevišķas saistības attiecībā uz ES atbilstības deklarāciju, CE marķējumu un tehnisko dokumentāciju ir svītrotas, jo tās jau ir iekļautas 5. pantā. Papildus ir pievienotas prasības par ES parauga pārbaudes sertifikāta derīgumu un ražotāja un pilnvaroto iestāžu radnieciskajiem pienākumiem. Grozītā priekšlikuma XI pielikums „Pilnīga kvalitātes nodrošināšana mehānismiem, kas minēti IV pielikumā” kopējā nostājā ir pārveidots un iekļauts kā X pielikums „Pilnīga kvalitātes nodrošināšana”. Atsevišķas saistības attiecībā uz ES atbilstības deklarāciju, CE marķējumu un tehnisko dokumentāciju ir svītrotas, jo tās jau ir iekļautas 5. pantā un jaunajā III pielikumā. Grozītā priekšlikuma XII pielikums „Obligātie kritēriji, kas dalībvalstīm jāņem vērā paziņojumos iestādēm” kopējā nostājā ir nedaudz pārveidots un iekļauts kā XI pielikums. Grozītā priekšlikuma XIII pielikums „Korelācijas tabula”, kas norāda uz attiecībām starp Direktīvas 98/37/EK un pārskatītās direktīvas daļām par vienu un to pašu jautājumu, ir precizēts un kopējā nostājā iekļauts kā XII pielikums. 4. SECINĀJUMS Komisija uzskata, ka 2005. gada 18. jūlijā vienbalsīgi pieņemtā kopējā nostāja precizē zināmus jautājumus un jēdzienus un uzlabo atsevišķu prasību formulējumus, tajā pašā laikā nemainot tās priekšlikuma mērķus un pieeju. Tāpēc Komisija kopējo nostāju var atbalstīt. 5. PAZIŅOJUMI Komisija sniedz šādus paziņojumus. Par 1. panta 2. punkta e) apakšpunkta pirmo ievilkumu attiecībā uz lauksaimniecības un mežsaimniecības traktoru izslēgšanu no direktīvas darbības jomas: ”Padome un Komisija paziņo, ka visu ar lauksaimniecības un mežsaimniecības traktoru izmantošanu saistīto veselības aizsardzības un drošības aspektu aptveršanai vienā saskaņotā direktīvā, lai pievērstos visiem atbilstīgajiem apdraudējumiem, kuri minēti Mehānismu direktīvā, ir jāpārveido Direktīva 2003/37/EK, kas attiecas uz tipa apstiprinājumu lauksaimniecības un mežsaimniecības traktoriem, piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām. Šādā Direktīvas 2003/37/EK pārveidojumā vajadzētu iekļaut Mehānismu direktīvas grozījumu, lai svītrotu vārdu „riskiem”1. panta 2. punkta e) apakšpunkta pirmajā ievilkumā.” Par 7. pantu attiecībā uz pieņēmumu par atbilstību un saskaņotajiem standartiem: „Komisija paziņo, ka tā pieliks visus spēkus sakarā ar 2. panta l) apakšpunktā minēto standartizācijas pilnvaru noslēgšanu, lai par katru standartu, par kuru atsauces ir publicētas Eiropas Savienības Oficiālajā Vēstnesī , atbilstīgo standartu potenciālie izmantotāji varētu saņemt informāciju, kas norāda sakarības starp tā pantiem un būtiskām veselības aizsardzības un drošības prasībām. Jaunās pieejas pārskatīšanas sakarā turpmāk precizēs, kā horizontālā līmenī ieviest šādas saskaņotas informācijas prasības visām Jaunās pieejas direktīvām.” Par 16. panta 3. punktu attiecībā uz CE marķējumu: „Neskarot Kopienas tiesību aktu ievērošanu, Komisija Jaunās pieejas pārskatīšanas sakarā precizēs nosacījumus citu valsts, Eiropas vai privātu zīmju piestiprināšanai saistībā ar CE marķējumu”. [1] Padomes 1989. gada 14. jūnija Direktīva 89/392/EEK par dalībvalstu tiesību aktu tuvināšanu attiecībā uz mehānismiem (OV L 183, 29.06.1989., 9. lpp.). Šo direktīvu kodificēja ar Eiropas Parlamenta un Padomes 1998. gada 22. jūnija Direktīvu 98/37/EK par dalībvalstu normatīvo un administratīvo aktu tuvināšanu attiecībā uz mašīnām, OV L 331, 23.7.1998., 1. lpp. Direktīva ir grozīta ar Direktīvu 98/79/EK (OV L 331, 7.12.1998., 1. lpp.). [2] Padomes 1973. gada 19. februāra Direktīva 73/23/EEK par dalībvalstu tiesību aktu saskaņošanu attiecībā uz elektroiekārtām, kas paredzētas lietošanai noteiktās sprieguma robežās, OV L 77, 26.3.1973., 29. lpp. Direktīva grozīta ar Direktīvu 93/68/EEK (OV L 220, 30.8.2003., 1. lpp.). [3] Eiropas Parlamenta un Padomes 1995. gada 29. jūnija Direktīva 95/16/EK par dalībvalstu likumu tuvināšanu attiecībā uz pacēlājiem, OV L 213, 7.9.1995., 1. lpp. Direktīva grozīta ar Regulu (EK) Nr. 1882/2003 (OV L 284, 31.10.2003., 1. lpp.). [4] Eiropas Parlamenta un Padomes 2003. gada 26. maija Direktīva 2003/37/EK, kas attiecas uz tipa apstiprinājumu lauksaimniecības un mežsaimniecības traktoriem, piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām. OV L 171, 9.7.2003., 1. lpp. Direktīvā jaunākie grozījumi izdarīti ar Padomes Direktīvu 2004/66/EK (OV L 168, 1.5.2004., 35. lpp.).